पाएं अपने शहर की ताज़ा ख़बरें और फ्री ई-पेपरडाउनलोड करें
कोविड 19 के संक्रमण के दूसरे स्ट्रेन की भयावहता व आवश्यकता को देखते हुए राष्ट्रीय सेवा योजना द्वारा कुलपति शहीद नंद कुमार पटेल यूनिवर्सिटी रायगढ़ प्रो डॉ ललित प्रकाश पटेरिया, रजिस्ट्रार शहीद नंद कुमार पटेल यूनिवर्सिटी रायगढ़ प्रो के के चंद्राकर तथा डॉ सुशील कुमार एक्का कार्यक्रम समन्वयक, प्रो बीके पटेल जिला संगठक जांजगीर चाम्पा ,भोजराम पटेल जिला संगठक रायगढ़ के नेतृत्व में कोविड 19 जागरूकता व वैक्सीनेशन हेतु अभिप्रेरणा बैठक सह कार्यशाला का आयोजन किया गया।
पुष्पांजलि दासे ने कोविड19 प्रोटोकाल के बारे में बताते हुए कहा कि वैक्सीनेशन को लेकर समाज में कुछ भ्रांतियां फैल गई हैं। जैसे लड़कियों को मासिक धर्म के समय टीकाकरण नहीं कराना चाहिये, टीकाकरण के पश्चात वैवाहिक जीवन मे परेशानी आ सकती है। उन्होंने कहा कि इस प्रकार की बातें केवल अफवाह है। इन भ्रांतियों को मिटाना होगा। जिला संगठक प्रो बी के पटेल ने बताया कि पूरे छत्तीसगढ़ में हमारे राष्ट्रीय सेवा योजना के युवा स्वयंसेवक आबादी की आधी जनसंख्या को कवर कर सकते है, लॉक डाउन की स्थिति में गांव गांव में वेबिनार का आयोजन किया जाना उचित होगा। कार्यक्रम समन्वयक डॉ सुशील कुमार एक्का ने कहा कि वे पहले स्वयं को सुरक्षित रखते हुए कार्य करें, साथ ही सोशल मीडिया व अन्य माध्यमों से कोविड19 प्रोटोकॉल व शत प्रतिशत टीकाकरण को प्रोत्साहित करते रंहे।उन्होंने कहा कि हमें निरन्तर अपने गोदग्राम मे कार्य करते रहने चाहिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn